છેલ્લા કેટલાક દિવસથી નવસારીમાં વરસાદ શાંત પડ્યો છે અને ઉઘાડ છે તેમ છતાં પાલિકા સત્તાધિશો રસ્તા ઉપર પડેલ મસમોટા ખાડાઓ પૂરવા માટે જાણે કોઈ અઘટિત ઘટનાની રાહ જોતા હોય તેવું જણાય રહ્યું છે. પાલિકા સત્તાધિશો રોડ ઉપર પડેલા ખાડાનું પુરાણ કરાવી દે તેવી વાહનચાલકો અપેક્ષા રાખી રહ્યા છે પરંતુ નવસારી પાલિકા સત્તાધિશોને હાલ રોડ પર પડેલા ખાડાઓ પુરવા કોઈ કાર્યવાહી કરી નથી. જો વહેલી તકે રસ્તા પર પડેલા ખાડા નહીં પુરાય અને તેની મરામત નહીં થાય તો જનાક્રોશનો ભોગ પાલિકા શાસકોએ બનવું પડે તેવી શક્યત જણાઈ રહી છે.